
Comunicat de presă – examen de bacalaureat sesiunea iunie-iulie 2024

Conform datelor înregistrate și transmise de unitățile școlare cu nivel liceal din județul Giurgiu,  1126 de candidați  s-au înscris pentru a susține probele (integral sau parțial, în funcție de rezultatele obținute în sesiunile anterioare și recunoscute ca atare) în 6 centre de examen.
Probele scrise ale examenului național de bacalaureat  (prima sesiune) au  început astăzi, 1 iulie 2024, la disciplina de examen limba şi literatura română ( 1010 candidati înscriși). Proba obligatorie a profilului este programată marți, 2 iulie ( 1029 candidati înscriși), fiind urmată joi, 4 iulie de proba la alegere a profilului şi specializării (1030 candidati înscriși). 
Afișarea primelor rezultate va avea loc în data de 8 iulie 2024 (până la ora 12:00). Pentru depunerea contestațiilor a fost alocat intervalul orar 12:00 – 18:00 în aceeași zi. 
Afișarea rezultatelor finale este prevăzută în data de 12 iulie.
Examenul național de bacalaureat se consideră promovat de către absolvenţii studiilor liceale care îndeplinesc, cumulativ, următoarele condiţii: au susţinut probele de evaluare a competenţelor, au susţinut toate probele scrise și au fost notați cel puțin cu 5 la fiecare dintre acestea, obținând cel puţin media 6 la probele scrise.

